बिरिंगपाल में 2 लाख क्विंटल धान जाम बारिश से बचाने पुख्ता इंतजाम नहीं
जगदलपुर | जिले का बिरंगपाल संग्रहण केंद्र में जिले के 59 धान खरीदी केंद्रों के अलावा बीजापुर जिले से आए 60 हजार क्विंटल धान के साथ ही कुल 20 हजार मीट्रिक टन धान जाम पड़ा है। सोमवार की शाम अचानक मौसम बदला और तेज हवा के साथ बारिश होने लगी। इसके बाद संग्रहण केंद्र में बने स्टेक में रखे धान तक पानी पहुंच गया। संग्रहण केंद्र में इस वर्ष धान को सुरक्षित रखने के कोई पुख्ता इंतजाम मार्कफेड द्वारा नहीं किया गया है। दो साल के बाद अधिक मात्रा में धान की आवक हुई है।
2 वर्ष पूर्व खरीदे गए प्लास्टिक शीट, तिरपाल व कैप कवर से इसे पानी से बचाया जा रहा है जबकि सभी पॉलीथीन के कवर में बड़े-बड़े छेद व बीच से कटे-फटे हैं। ऐसे में अचानक आई बारिश से धान के भीगने के अासार बने रहते हैं। बिरिंगपाल में पिछले सालों में खरीदे गए 183 तिरपाल को जुगाड़ कर स्टेक को ढंका जा रहा है। तेज हवा की स्थिति में पुराने तिरपाल व प्लास्टिक शीट टिक नहीं पाते। नमी बढ़ने की आशंका से मिलर्स भी धान उठाने में आनाकानी करते हैं।
चूहों ने कुतर डाला कैप कवर : संग्रहण केंद्र में बेतरतीब पड़े तिरपाल व कैप कवर को चूहों ने कुतर डाला है। पिछले वर्ष संग्रहण केंद्र में धान के उठाव के बाद तिरपाल को व्यवस्थित नहीं रखा गया।
सुरक्षित है धान
बारिश काफी कम थी, जिसके चलते संग्रहण केंद्र में स्टेक किया धान भीगा नहीं है। सभी जगह डबल तिरपाल लगाए गए हैं, जिससे नुकसान को टाला जा सके। तुलसी दास मानिकपुरी, प्रभारी संग्रहण केंद्र
बिरिंगपाल के संग्रहण केंद्र में फटे तिरपाल से हो रही है धान की सुरक्षा
bho_Deva hin_Deva hin_Deva hin_Deva hin_Deva hin_Deva hin_Deva